CELEX: 32016R1761
Language: lt
Date: 2016-09-28 00:00:00
Title: 2016 m. rugsėjo 28 d. Komisijos įgyvendinimo reglamentas (ES) 2016/1761 dėl tam tikrų prekių klasifikavimo Kombinuotojoje nomenklatūroje

4.10.2016   
               
               
                  LT
               
               
                  Europos Sąjungos oficialusis leidinys
               
               
                  L 269/9
               
            KOMISIJOS ĮGYVENDINIMO REGLAMENTAS (ES) 2016/1761
      2016 m. rugsėjo 28 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugsėjo 28 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Mokesčių ir muitų sąjungos generalinio direktorato generalinis direktorius
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Iš baterijų maitinamas aparatas (vadinamasis videoskopas), kurį sudaro:
                     
                                 —
                              
                              
                                 valdymo įtaisas su vairasvirte, įrašymo įtaisu, atminties kortelės lizdu ir skystakristaliu vaizduokliu (LCD), kurio ekrano įstrižainės ilgis – maždaug 9 cm (3,5 colio),
                              
                           
                                 —
                              
                              
                                 lankstus 3 m ilgio ir maždaug 7 mm skersmens elektros kabelis,
                              
                           
                                 —
                              
                              
                                 kamera,
                              
                           
                                 —
                              
                              
                                 šviesos diodų (LED) lemputės.
                              
                           Aparatas daugiausia naudojamas ertmių techninei apžiūrai. Juo galima fiksuoti ir įrašyti judančius vaizdus. Vaizdus galima žiūrėti realiuoju laiku.
                     Žr. paveikslą (*).
                  
                  
                     8525 80 91 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 4 pastaba ir KN kodus 8525 , 8525 80  ir 8525 80 91  atitinkančiais prekių aprašymais.
                     Aparatas nelaikytinas matavimo arba tikrinimo įrankiu, prietaisu ar mašina ir nepriskirtinas 9031  pozicijai, nes jo paskirtis – ne ertmių tikrinimas ar matavimas, o vaizdų fiksavimas ir jų pavertimas elektriniu signalu, kuris įrašomas kaip judantis vaizdas (taip pat žr. Suderintos sistemos paaiškinimų 8525  pozicijos paaiškinimus).
                     Aparatą sudaro atskiros sudedamosios dalys, kurios tarpusavyje sujungtos ir skirtos naudoti kartu atliekant tiksliai apibrėžtą funkciją, nurodytą vienoje iš 84 arba 85 skirsnio pozicijų. Atsižvelgiant į objektyvias aparato charakteristikas, jo funkcija – fiksuoti ir įrašyti judančius vaizdus. Taigi jis nelaikytinas monitoriumi ir nepriskirtinas 8528  pozicijai.
                     Todėl aparatas laikytinas vaizdo kamera su vaizdo įrašymo įrenginiu, galinčia tik įrašyti televizijos kameros užfiksuotą garsą ir vaizdą, ir jam priskirtinas KN kodas 8525 80 91 .
                  
               
            (*)  Paveikslas pateikiamas tik dėl informacijos.